**Adatkezelő és Adatvédelmi tisztviselő neve és elérhetősége**

|  |  |
| --- | --- |
| Adatkezelő (Plébánia) neve: | […] Plébánia („**Plébánia**”) |
| Adatkezelő (Plébánia) elérhetősége: | Székhely: […]Telefon: […]E-mail cím: […] |
| Adatvédelmi tisztviselő neve és elérhetősége: | Név: […]E-mail cím: […] |
| Illetékes Egyházmegye: | […] |
| Technikai és szervezési intézkedések leírása: | Lásd „Egyházi Törvénykönyv és az Illetékes Egyházmegye Plébániákra vonatkozó Adatbiztonsági Szabályzata” |

Házasságkötésre vonatkozó adatkezelési tájékoztató

1. Az adatkezelés célja és jogalapja

A Plébánia a házasságkötés céljából kezeli a személyes adatokat.

Az adatkezelés jogalapja a Plébánia jogos érdeke (általános adatvédelmi rendelet 6. cikk (1) bekezdés f) pont), illetve a vallási adatok tekintetében a Rendelet 9. cikk (2) bekezdés d) pontja. A Plébánia jogos érdeke, hogy a házasságkötéssel kapcsolatos személyes adatokat kezelje és ezzel megfeleljen az Egyházi Törvénykönyv (1983) („**CIC**”) alább hivatkozott kánonjainak, valamint az Egységes Katolikus Anyakönyvezési Szabályzatnak („**EKASZ**”).

A házasságkötéssel kapcsolatos adatkezelési célokat a CIC alábbi kánonjai, valamint az EKASZ alábbi §-ai írják elő:

|  |  |  |
| --- | --- | --- |
|  | **Adatkezelési cél** | **Kánoni hivatkozás** |
| 1. | Házasság jogszerűségének biztosítása | CIC 1066. kán., 1079. kán., 1081. kán., EKASZ 56. § |
| 2. | Jegyesek naplójának vezetése a házasságkötéssel járó jogi és lelkipásztori feladatok elvégzésének megkönnyítése céljából | CIC 1067. kán., valamint az EKASZ 56-57. § |
| 3. | Jegyesoktatáson való részvétel igazolása | EKASZ 56. § |
| 4. | Házasság házasultak könyvébe történő bejegyzése | CIC 535. kán. 2. §, 1121. kán. 1. §, valamint az EKASZ 37-44. § |
| 5. | Házasság kereszteltek könyvébe történő bejegyzése | CIC 535. kán. 2. §, valamint az EKASZ 44. § |
| 6. | Krisztushívők kánoni állapotára vonatkozó igazolások kiállítása | CIC 535. kán. 1-3. § |
| 7. | Anyakönyvi bejegyzések utólagos pótlása | EKASZ 11. § |

1. Személyes adatok kategóriái

A Plébánia a házasságkötéssel kapcsolatban az alábbi személyes adatokat kezeli:

|  |  |
| --- | --- |
| **Adatkezelési tevékenység** | **Kezelt személyes adatok kategóriái** |
| Házasság jogszerűségének biztosításával kapcsolatban kezelt személyes adatok: | Igazolásokon személyes adatok |
| Jegyesek naplójának vezetésével kapcsolatban kezelt személyes adatok: | A jelentkezés ideje, a jegyesek családi és keresztneve, vallása, állapota, születésük és keresztelésük helye, ideje, lakóhelyük, szüleik családi és keresztneve, házassági akadály, felmentés száma, hirdetések, jegyesoktatás ideje, tanúk neve, vallása, lakóhelye, házasságkötés helye, ideje, házasság bejegyzése a kereszteltek anyakönyvébe, feljegyzések |
| Jegyesoktatáson való részvétel igazolásával kapcsolatban kezelt személyes adatok: | Igazoláson szereplő személyes adatok |
| Házasság házasultak könyvébe történő bejegyzésével kapcsolatban kezelt személyes adatok: | Házasultak családi és keresztneve, vallása, állapota, születési helye, ideje, keresztelés helye, ideje, lakóhelye, szülők (elhunyt házastárs) neve, tanúk neve, vallása, lakóhelye, eskető pap neve és hivatala, a házasságkötés helye és napja, engedélyekben szereplő személyes adatok, illetve a kánoni forma alóli felmentés ténye, egyéb a házasságkötés érvényességéhez szükséges személyi állapotra vonatkozó adatok |
| Házasság kereszteltek könyvébe történő bejegyzésével kapcsolatban kezelt személyes adatok: | Házasultak családi és keresztneve, vallása, állapota, születési helye, ideje, keresztelés helye, ideje, lakóhelye, szülők (elhunyt házastárs) neve, tanúk neve, vallása, lakóhelye, eskető pap neve és hivatala, a házasságkötés helye és napja, engedélyekben szereplő személyes adatok, illetve a kánoni forma alóli felmentés ténye, egyéb a házasságkötés érvényességéhez szükséges személyi állapotra vonatkozó adatok |
| Krisztushívők kánoni állapotára vonatkozó igazolások kiállításával kapcsolatban kezelt személyes adatok: | Kereszteltek anyakönyvében szereplő személyes adatok |
| Anyakönyvi bejegyzések utólagos pótlásával kapcsolatban kezelt személyes adatok: | Utólagos anyakönyvezéssel érintett személyes adatok, püspöki engedélyben szereplő személyes adatok |

1. Személyes adatok címzettjei

A Plébánia a házasság jogszerűségének biztosítása céljából kezelt személyes adatokat házasságkötési akadály esetén az illetékes egyházi hatóság, valamint a területileg illetékes egyházmegye részére adja át.

A Plébánia a házasság házasultak könyvébe történő bejegyzése érdekében, valamint az anyakönyvi bejegyzések utólagos pótlásával kapcsolatban kezelt személyes adatokat a területileg illetékes egyházmegye részére továbbítja.

A Plébánia a házasság kereszteltek anyakönyvébe történő bejegyzése érdekében történő továbbítása céljából kezelt személyes adatokat azon plébánia részére adja át, amely a keresztelt tekintetében a kereszteltek anyakönyvébe a keresztelést bejegyezte.

A Plébánia a személyes adatokat nem továbbítja további harmadik személy részére.

1. Az adatkezelés időtartama

A személyes adatok az alábbi kivételekkel nem kerülnek törlésre. A Plébánia a személyes adatokat tartalmazó dokumentumokat a Plébánia levéltárába helyezi.

A Plébánia a jegyesoktatáson való részvétel igazolása céljából kezelt személyes adatokat az igazolás jegyesek részére történő átadásáig kezeli.

1. Az adatkezelési tájékoztató módosítása

A Plébánia a jelen adatkezelési tájékoztatót bármikor módosíthatja. A módosított adatkezelési tájékoztatót akkor kell alkalmazni, amikor azt a Plébánia a honlapján közzéteszi.

1. Az adatkezeléssel kapcsolatos jogai

Az adatkezeléssel kapcsolatos jogai gyakorlása érdekében a Plébániához a fenti elérhetőségen fordulhat.

A Plébánia az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele.

A Plébánia szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Plébánia a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezelésével kapcsolatban a következő jogokat gyakorolhatja:

* 1. Hozzáféréshez való jog

Kérhet visszajelzést arra vonatkozóan, hogy a Plébánia kezeli-e a személyes adatait. Amennyiben kérése a személyes adatai másolatának kiadására is irányul, a Plébánia azokat az Ön rendelkezésére bocsátja.

* 1. Helyesbítéshez való jog

Kérheti, hogy a Plébánia indokolatlan késedelem nélkül helyesbítse vagy egészítse ki pontatlan, illetőleg hiányos személyes adatait.

* 1. Törléshez való jog

A Plébánia, kérésére, indokolatlan késedelem nélkül törli a személyes adatait, kivéve, ha az adatkezelés a véleménynyilvánítás szabadságához és a tájékozódáshoz való jog gyakorlása céljából, a személyes adatok kezelését előíró, a Plébániára alkalmazandó jogi kötelezettség teljesítése, illetőleg jogi igények előterjesztéséhez, érvényesítéséhez, illetve védelméhez szükséges.

A Plébánia, erre irányuló kérése hiányában is, indokolatlan késedelem nélkül törli a személyes adatait, amennyiben azokra az eredeti adatkezelési célból a továbbiakban nincs szüksége, a személyes adatait jogellenesen kezelték, a Plébánia jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

A személyes adatai kezelésének korlátozását kérheti, ha vitatja azok pontosságát, az adatkezelés jogellenes és Ön a személyes adatok törlését ellenzi, a Plébániának a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy a saját helyzetével kapcsolatos okból tiltakozik az adatkezelés ellen.

* 1. Tiltakozás a személyes adatok kezelése ellen

Ön tiltakozhat az adatkezelés ellen a saját helyzetével kapcsolatos okból.

1. Jogsértés esetén tehető lépések
	1. Ha úgy gondolja, hogy a Plébánia megsértette a jogait a személyes adatai kezelése során, akkor a Plébániához a fenti elérhetőségen fordulhat.
	2. A személyes adataira vonatkozó jogainak megsértése esetén panaszt nyújthat be a Nemzeti Adatvédelmi és Információszabadság Hatósághoz (e-mail cím: ugyfelszolgalat@naih.hu, levelezési cím: 1363 Budapest, Pf. 9., cím: 1055 Budapest, Falk Miksa utca 9-11., telefon: +36 (1) 391-1400, honlap címe: naih.hu).
	3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Plébánia székhelye szerint illetékes törvényszéknél nyújtja-e be keresetét.